CELEX: 62009CO0381
Language: da
Date: 2010-07-07 00:00:00
Title: Kendelse afsagt af Domstolens (Syvende Afdeling) den 7. juli 2010.#Gennaro Curia mod Ministero dell'Economia e delle Finanze og Agenzia delle Entrate.#Anmodning om præjudiciel afgørelse: Corte suprema di cassazione - Italien.#Procesreglementets artikel 104, stk. 3, første afsnit - sjette momsdirektiv - anvendelsesområde - momsfritagelse - artikel 13, punkt B, litra d), nr. 1) - ydelse, formidling og forvaltning af lån - udlån på ågervilkår - ulovlig virksomhed i henhold til national ret.#Sag C-381/09.

Domstolens kendelse (Syvende Afdeling) af 7. juli 2010 – Gennaro Curia mod Ministero dell’Economia e delle Finanze og Agenzia
            delle Entrate
      (Sag C-381/09)
      »Procesreglementets artikel 104, stk. 3, første afsnit – sjette momsdirektiv – anvendelsesområde – momsfritagelse – artikel 13, punkt B, litra d), nr. 1) – ydelse, formidling og forvaltning af lån – udlån på ågervilkår – ulovlig virksomhed i henhold til national ret«
      1.                     Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – materielt
            anvendelsesområde (Rådets direktiv 77/388) (jf. præmis 18-20 og domskonkl.)
      2.                     Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – fritagelser
            i henhold til sjette direktiv – fritagelse for transaktioner bestående i ydelse af lån [Rådets direktiv 77/388, art. 13, punkt
            B, litra d), nr. 1)] (jf. præmis 18-20 og domskonkl.)
      Angående
      
         
               Anmodning om præjudiciel afgørelse – Corte Suprema di Cassazione – fortolkning af artikel 13, punkt B, litra d), nr. 3), i
                  Rådets sjette direktiv 77/388/EØF af 17. maj 1977 om harmonisering af medlemsstaterne lovgivning om omsætningsafgifter – Det
                  fælles merværdiafgiftssystem: ensartet beregningsgrundlag (EFT L 145, s. 1) – fritagelser – transaktioner, der består i ydelse,
                  formidling og forvaltning af lån – udlån på ågervilkår, der udgør en ulovlig virksomhed i henhold til national ret
               
            Konklusion
      Virksomhed, der består i udlån på ågervilkår, der udgør en overtrædelse i henhold til national strafferet, henhører trods
         sin ulovlige karakter under anvendelsesområdet for Rådets sjette direktiv 77/388/EØF af 17. maj 1977 om harmonisering af medlemsstaterne
         lovgivning om omsætningsafgifter – Det fælles merværdiafgiftssystem: ensartet beregningsgrundlag. Dette direktivs artikel
         13, punkt B, litra d), nr. 1), skal fortolkes således, at en medlemsstat ikke kan pålægge denne virksomhed merværdiafgift,
         når den tilsvarende virksomhed bestående i ydelse af lån på almindelige rentevilkår er omfattet af fritagelsen for denne afgift.